
RAPORT DE SPECIALITATE,

privind aprobarea dobândirii de către Municipiul Timişoara, a imobilului-teren înscris în CF nr. 455025 Timișoara nr. cad. 455025 ce face obiectul renunţării la dreptul de proprietate de către Ionescu Mircea-Pietro și Ionescu Florina-Vasilica şi totodată, trecerea terenului respectiv, din domeniul privat în domeniul public al Municipiului Timişoara, cu destinaţia de “teren intravilan pentru drum și spații verzi”


Având în vedere adresa nr. CT2022-005749 din 31.08.2022, înregistrată la Primăria Municipiului Timişoara de către Ionescu Mircea-Pietro prin Harmonia Wediding SRL  prin care ne înştiinţează că renunţă la dreptul de proprietate, asupra imobilului-teren situat în Timişoara, Bv. Take Ionescu nr. 46B, înscris în CF nr. 455025 Timișoara nr. cad. 455025 în suprafață de 8 mp reprezentând teren intravilan pentru drum și spații verzi.
Având în vedere adresa Direcției Generale de Urbanism nr. UR2022-004116/16.08.2022 prin care se aduce la cunoștiință despre cedarea terenului dinspre Splaiul Melentie Draghici în vederea amenajării trotuarului, este necesară aprobarea dobândirii de către Municipiul Timişoara, a imobilului-teren înscris în CF nr. 455025 Timișoara nr. cad. 455025 ce face obiectul renunţării la dreptul de proprietate de către Ionescu Mircea-Pietro și Ionescu Florina-Vasilica şi totodată, trecerea terenului respectiv, din domeniul privat în domeniul public al Municipiului Timişoara, cu destinaţia de “teren intravilan pentru drum și spații verzi” .
Având în vedere, “Declaraţia”, de renunţare la dreptul de proprietate, autentificată sub nr. 5094 din 30.08.2022, la Societatea Profesională „Românu” de către Notar Public Românu Silvia, prin care proprietarii tabulari al imobilului-teren menţionat mai sus, reprezentat prin domnul Ionescu Mircea-Pietro și soția Ionescu Florina-Vasilica. declară că renunţă la dreptul de proprietate asupra acestuia. Totodată declară că imobilul-teren descris mai sus, nu este grevat de sarcini . 
              În conformitate cu prevederile art. 889 din Codul Civil, „proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare.”
În conformitate cu prevederile art. 562, alin. 2 din Codul Civil, în CF nr. 455025 Timișoara a fost notată declaraţia de renunţare. 
În baza art. 553, alin. 2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, intră în domeniul privat al comunei, oraşului sau municipiului, prin hotărârea consiliului local”.
            Având în vedere cele menţionate mai sus şi faptul că, din declaraţia proprietarilor şi înscrisul din cartea funciară, rezultă că, destinaţia imobilului-teren este, „teren intravilan pentru drum și spații verzi”, în temeiul art. 286, alin. 4 şi a pct. I din Anexa nr. 4, din OUG nr. 57 din 03.07.2019 - privind Codul administrativ, înaintăm spre dezbaterea și aprobarea Consiliului Local al Municipiului Timişoara, proiectul de hotărâre privind aprobarea dobândirii de către Municipiul Timişoara, a imobilului-teren înscris în CF nr. 455025 Timișoara nr. cad. 455025 ce face obiectul renunţării la dreptul de proprietate de către Ionescu Mircea-Pietro și Ionescu Florina-Vasilica şi totodată, trecerea terenului respectiv, din domeniul privat în domeniul public al Municipiului Timişoara, cu destinaţia de “teren intravilan pentru drum și spații verzi”.

